Cenazaya Endamê Têgêrayîşê Kulturî Mîr Perwer (Mehmet Şîrîn Aydin) siba saete 14.00 de Meydanê Teyarayan ê Mûşî ra hetê keye û heyetêkî ra do bêra girewtene. Cenazaya Perwerî dima Meydanê Şeker Pancariyî yê Mûşî de do bêra pêşwazîkerdene.
Wina pawîyeno ke cenaza do bêra berdene bi dewa Ewranî û merasîmêkê pîlî ra dima do bêra definkerdene.
Hemserekê KCDyî Berdan Ozturk û Wekîlê HDPyî do beşdarê merasîmî bibê. Merasîmî ra dima merkezê Mûşî de xeyma serweşîye do bêra ronayene.
Cenazaya Abdurrahman Kizilî zî heman roje saete 10.30 de Meydanê Teyarayan ê Qersî de do bêra pêşwazîkerdene û dima bera berdene bi dewa Qeregûnî ya qezaya Kaxizmanî. Wina pawîyeno ke Hemsereka Pêroyî ya DBPyî Salîha Aydenîz do merasîm de qisey bikera.
Definkerdişê cenaza ra dima zî merkezê Kaxizmanî de xeya serweşîye do bêra ronayene.
